11. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 814 της 12 Νοεμ./3 Δεκ. 1962 (ΦΕΚ Α΄ 205)  Περί τρόπου εξακριβώσεως της αδυναμίας ή της αναξιότητος των γονέων δια την ανατροφήν των εις τα Βρεφοκομεία εισαγομένων τέκνων των και περί τρόπου προστασίας της αγάμου κυοφορούσης μητρός.  Έχοντες υπ’ όψει: 1)Τας διατάξεις του υπ’ αριθ. 4227/1962 Νόμου «περί Βρεφοκομείων» άρθρ. 1 παρ. 3, 2)την υπ’ αριθ. 708/1962 γνωμοδότησιν του Συμβουλίου της Επικρατείας, προτάσει του Ημετέρου επί της Κοινωνικής Προνοίας Υπουργού, απεφασίσαμεν και διατάσσομεν: Τρόπος εξακριβώσεως της αδυναμίας των γονέων Άρθρ.1.-1.Η αδυναμία ή αναξιότης των γονέων δια την ανατροφήν των εις τα Βρεφοκομεία εισαγομένων τέκνων των εξακριβούται δια παντός προσφόρου μέσου υπό των Κοινωνικών Λειτουργών εκάστου Βρεφοκομείου. 2.Η εν τη προηγουμένη παραγράφω αδυναμία ή αναξιότης των γονέων προς ανατροφήν των τέκνων των κρίνεται υπό της Διοικητικής Επιτροπής του Βρεφοκομείου βάσει εισηγητικής εκθέσεως ερεύνης της Κοινων. Λειτουργού και κατά την οριζομένην υπό του εσωτερικού κανονισμού του Βρεφοκομείου διαδικασίαν. 3.Η κατά τας προηγουμένας παραγράφους έρευνα δια την ανεύρεσιν των γονέων εγκαταλελειμμένου βρέφους προς εξακρίβωσιν της αδυναμίας ή αναξιότητος αυτών, ενεργείται μετά την εισαγωγήν του εν λόγω βρέφους εις το Βρεφοκομείον. Προστασία της αγάμου κυοφορούσης μητρός Άρθρ.2.-Η κοινωνική προστασία της κυοφορούσης αγάμου μητρός περί ης αι παρ. 1 και 3 του άρθρ. 1 του υπ’ αριθ. 4227/1962 Νόμου «περί Βρεφοκομείων» αποβλέπουσα εις την υλικήν και ηθικήν ενίσχυσιν της αγάμου μητρός από της εποχής της κυήσεως μέχρι του και μετά τον τοκετόν χρόνου αποκαταστάσεως αυτής δύναται ν’ ασκήται δια της εφαρμογής των κάτωθι προγραμμάτων: α)Περιθάλψεως εντός των υπό των Βρεφοκομείων δυναμένων να λειτουργήσωσιν «Ειδικών Τμημάτων» προστασίας αγάμου κυοφορούσης μητρός. β)Τοποθετήσεως της αγάμου κυοφορούσης μητρός παρά ξένη οικογενεία μέχρι του τοκετού και γ)Ενισχύσεως της αγάμου κυοφορούσης μητρός παρά τη ιδία ή συγγενική οικογενεία. Δια των υπό στοιχ. β΄ και γ΄ προγραμμάτων δύναται να παρέχηται υπό των Βρεφοκομείων, μετ’ έγκρισιν των Διοικητικών Επιτροπών τούτων, ενίσχυσις εις χρήμα ή εις είδος.  Σελ. 114(α) 351-148 Αι λεπτομέρειαι της εφαρμογής των ανωτέρω προγραμμάτων θέλουσι κανονισθή βάσει των εκδοθησομένων δι’ έκαστον των Βρεφοκομείων Κανονισμών εσωτερικής λειτουργίας τούτων. Εις τον αυτόν επί της Κοινωνικής Προνοίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος.   